Tanggulun, Kadungora, Garut

Tanggulun nyaéta salah sahiji désa di kacamatan Kadungora, Kabupatén Garut,  Propinsi Jawa Barat , Indonésia.

Profil Pamaréntahan
Desa Tanggulun ngagaduhan sababaraha kampung diantawisna:
 Tanggulun
 Kp. Baeud
 Kp. Cirandaka Tonggoh
 Kp. Cirandaka Lebak
 Kp. Cigadog
 Kp. Gajahngambung
 Kp. Dangdeur
 Kp. Cidadap

Profil Daérah
Wates Wilayah
Wates-wates desa Tanggulun:
 Palih kulon: Desa Mekarbaru (nu kapungkurna masih kacandak ka Tanggulun tapi saking legana nya dimekarkeun)
 Palih wetan: Desa Katasari
 Palih kidul: Desa Cisaat
 Palih kaler: Desa Ciaro (atos kacandak ka Kabupaten Bandung)

Géografis
Desa Tanggulun masih kaetang perkampungan anu tempatna gugundukan, kampung hiji sareng kampung liana kahalangan ku sawah, walungan, kebon tapi gotong royong antar kampung tetep saé teu kahalangan ku sadayana eta.

Démografi
Penduduk desa Tanggulun kinten-kinten 10.000 jiwa kalayan perkembangana 2% per taun. Mata pancaharian sadidinten seuseueurna mah tani, pami di persentasekeun:
 78% Tani
 10% Dagang
 5% Wiraswasta
 5% PNS
 2% Lain-Lain

Atikan
Tanggulun kaetang desa nu berkembang diantawisna di bidang pendidikan nu kaetang lokasina tebih ti pusat kota nu kinten-kinten 20 km, nya lantaran kinten-kinten 2 taunka pengker di Tanggulun ieu aya sakola anu diwangun kalebet sakola Aliyah sareng TK, nya sanaos setatusna yayasan tapi masarakat parantos digampilkeun. Kangge sepuh-sepuh nu murangkalihna bade ngalajengkeun pendidikan ka nu langkung luhur, mudah-mudahan ka payuna di sabudeureun wilayah desa Tanggulun bakal ngadeg universitas.

Angkutan
Wilayah atanapi lokasi Desa Tanggulun ieu kaetang setrategis ku lantaran jalan atos raoseun, malah mah aya jalan anu ka Bandung nu ngalangkungan wilayah desa Tanggulun (pami macet di Jalan Cagak, kandaraan seueur nu ngalangkung) sareng nu penting mah pamandangana endah, diapit ku gunung palih kulon Gunung Kaledong, palih wetan Gunung Haruman sareng palih kidul guneng Gede, sawah nu umpak-umpakan, teras transportasi sadidinten masarakat ngangge delman (sado) tapi teu sakedik ogé aya anu ngangge angkot sareng ojeg.

Poténsi
Pertanian
Bidang pertanian sakedik demi sakedik teras aya peningkatan terutama dina palawija.

Pakebonan

Budaya
Budaya nu aya di Desa Tanggulun masih kaetang lumayan sae, diantawisna masih kénéh aya perkumpulan penca silat, kursus jaipongan sareng turun tumurun tukang nyawer masih aya.

Tumbu luar
 http://www.garut.go.id